SET ปิดร่วง 10 จุด แรงขายหุ้นอิเล็ก-ฟันด์โฟลว์ไหลออก
SET ปิดร่วง 10 จุด รับแรงขายหุ้นอิเล็กทรอนิกส์ รวมถึงฟันด์โฟลว์ไหลออก กังวลต่างชาติเทขายหุ้นไทยต่อเนื่อง ขณะที่แนวโน้มพรุ่งนี้ให้แนวรับหลัก 1,670 จุด หากหลุดก็จะลงไปลึกให้แนวรับถัดไปที่ 1,650 จุดหากยังไม่หลุดคาดพรุ่งนี้ก็ยังในกรอบ 1,670-1,695 จุด โดยมีแนวต้านหลักที่ 1,695 จุด 
SET ปิดร่วง 10 จุด รับแรงขายหุ้นอิเล็กทรอนิกส์ รวมถึงฟันด์โฟลว์ไหลออก กังวลต่างชาติเทขายหุ้นไทยต่อเนื่อง ขณะที่แนวโน้มพรุ่งนี้ให้แนวรับหลัก 1,670 จุด หากหลุดก็จะลงไปลึกให้แนวรับถัดไปที่ 1,650 จุดหากยังไม่หลุดคาดพรุ่งนี้ก็ยังในกรอบ 1,670-1,695 จุด โดยมีแนวต้านหลักที่ 1,695 จุด
8 ก.พ. 2566

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เอ็กซ์สปริง กล่าวว่า ตลาดหุ้นไทยวันนี้ปรับตัวลงแรงจากความกังวลนักลงทุนต่างชาติเทขายต่อเนื่อง เพราะเปิด short positon ในตลาด TFEX อยู่ 1.4-1.5 แสนสัญญา โดยเปิด short มา 5 สัปดาห์แล้วตั้งแต่ต้นปี เป็นผลจากการปรับพอร์ตหลังเข้าซื้อหุ้น Defensive ในตลาดหุ้นไทยหลีกเลี่ยงเศรษฐกิจสหรัฐถดถอยแบบ Hard Landing
อย่างไรก็ตามได้ปรับมุมมองใหม่ปรับหุ้น Defensive-หุ้นวัฏจักรออกแล้วเข้ากลุ่มเทคโนโลยีและไอที กลุ่มสินค้าหุ่นยนต์ ซึ่งไม่ค่อยมีในตลาดหุ้นไทย แต่ส่วนใหญ่อยู่ใน Nasdaq, S&amp;P 500, ตลาดหุ้นเกาหลีใต้, ตลาดหุ้นไต้หวัน จึงขายหุ้นกลุ่ม Defensive , Utility , Healthcare ในตลาดหุ้นไทยออก
ขณะเดียวกันผลประกอบการของบริษัทจดทะเบียนในปี 65 ออกมาไม่ค่อยดี ล่าสุด KCE ต่ำกว่าคาดจากก่อนหน้าก็ผิดหวังผลประกอบการ SCC มาแล้ว ส่งผลให้นักลงทุนไม่กล้าซื้อหุ้นใหญ่ในช่วงนี้
สำหรับแนวโน้มพรุ่งนี้ให้แนวรับหลัก 1,670 จุด หากหลุดก็จะลงไปลึก ให้แนวรับถัดไปที่ 1,650 จุดหากยังไม่หลุดคาดพรุ่งนี้ก็ยังในกรอบ 1,670-1,695 จุด โดยมีแนวต้านหลักที่ 1,695 จุด แนะหลีกเลี่ยงลงทุนหุ้นใหญ่ หันเก็งกำไรหุ้นเล็กและกลาง โดยเฉพาะหุ้นปันผลจะปลอดภัยกว่า
หลักทรัพย์ที่มีมูลค่าการซื้อขายสูงสุด 5 หลักทรัพย์
KCE มูลค่าการซื้อขาย 5,038.45 ล้านบาท ปิดที่ 50.50 บาท ลดลง 6.50 บาท
DELTA มูลค่าการซื้อขาย 2,620.40 ล้านบาท ปิดที่ 930.00 บาท ลดลง 40.00 บาท
PTTEP มูลค่าการซื้อขาย 1,616.97 ล้านบาท ปิดที่ 165.00 บาท ราคาไม่เปลี่ยนแปลง
AOT มูลค่าการซื้อขาย 1,479.82 ล้านบาท ปิดที่ 74.00 บาท เพิ่มขึ้น 0.50 บาท
BANPU มูลค่าการซื้อขาย 1,400.29 ล้านบาท ปิดที่ 11.00 บาท ลดลง 0.20 บาท